CELEX: 62011CA0228
Language: sk
Date: 2013-05-16 00:00:00
Title: Vec C-228/11: Rozsudok Súdneho dvora (prvá komora) zo 16. mája 2013 (návrh na začatie prejudiciálneho konania, ktorý podal Landgericht Düsseldorf — Nemecko) — Melzer/MF Global UK Ltd [Súdna spolupráca v občianskych veciach — Osobitná právomoc vo veciach nárokov na náhradu škody z iného ako zmluvného vzťahu — Cezhraničná účasť viacerých osôb na tom istom protiprávnom konaní — Možnosť založiť právomoc miesta podľa miesta konania inej osoby zodpovednej za škodu ako žalovaný ( „wechselseitige Handlungsortzurechnung“ )]

3.8.2013   
            
            
               SK
            
            
               Úradný vestník Európskej únie
            
            
               C 225/5
            
         Rozsudok Súdneho dvora (prvá komora) zo 16. mája 2013 (návrh na začatie prejudiciálneho konania, ktorý podal Landgericht Düsseldorf — Nemecko) — Melzer/MF Global UK Ltd
   (Vec C-228/11) (1)
   
   (Súdna spolupráca v občianskych veciach - Osobitná právomoc vo veciach nárokov na náhradu škody z iného ako zmluvného vzťahu - Cezhraničná účasť viacerých osôb na tom istom protiprávnom konaní - Možnosť založiť právomoc miesta podľa miesta konania inej osoby zodpovednej za škodu ako žalovaný („wechselseitige Handlungsortzurechnung“))
   2013/C 225/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Düsseldorf
   
      Účastníci konania pred vnútroštátnym súdom
   
   
      Žalobca: Melzer
   
      Žalovaná: MF Global UK Ltd
   
      Predmet veci
   
   Návrh na začatie prejudiciálneho konania — Landgericht Düsseldorf — Výklad článku 5 bodu 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) — Osobitná príslušnosť vo veciach týkajúcich sa mimozmluvnej zodpovednosti — Určenie miestnej príslušnosti pre žaloby o náhradu škody v prípade cezhraničnej účasti viacerých osôb na jednom a tom istom protiprávnom konaní — Možnosť založiť príslušnosť na základe miesta, kde konala osoba, ktorá spôsobila škodnú udalosť, ktorá ale nie je žalovaným
   
      Výrok rozsudku
   
   Článok 5 bod 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že na základe miesta skutočnosti, ktorá zakladá nárok na náhradu škody pripísateľnej jednej z osôb považovaných za zodpovedné za škodu, ktorá nie je účastníkom sporu, neumožňuje založiť súdnu právomoc voči inej osobe považovanej za zodpovednú za túto škodu, ktorá nekonala v obvode súdu rozhodujúceho o žalobe.
   
      (1)  Ú. v. EÚ C 211, 16.7.2011.